SD Worx neemt delen CTB over | Computable.nl
14 april 2015 11:55 | Rik Sanders | 0
Dit artikel is afkomstig van Computable.nl (https://www.computable.nl/artikel/5254681). © Jaarbeurs IT Media. Boishaai oorkom Paul Roos | Netwerk24
Deur Marnus Kok 25 Mei 2019 16:48
Saterdag in die Paarl het die span van Stellenbosch sy tweede agtereenvolgende nederlaag gely toe die Hoër Jongenskool Paarl hom met 29-16 geklop het.
Boishaai se Angelo Osch duik in die doodsnikke oor vir sy drie. Foto: Gallo Images
Boishaai het drie drieë gedruk, terwyl Paul Roos slegs een keer die tuisspan se doellyn kon oorsteek.
Daar is vooraf groot gewag gemaak van die wedstryd tussen die losskakels, Boishaai se Kian Meadon en Paul Roos se Kade Wolhuter.
Tog was dit Boishaai se senter Quan Horn wat die groot uitblinker was. Nie net het hy ’n drie gedruk nie, maar ook met sy kraglopies beïndruk. Meer nog beskik hy oor die vermoë om ’n teenstander te duik en dadelik op te vlieg en omgekeerde besit te bewerkstellig.
Nie dat Meadon en Wolhuter teleurgestel het nie.
Meadon het in die eerste helfte ’n reuse strafdoel uit sy span se helfte van die veld deur die pale gejaag.
Voeg in die tweede helfte het hy ’n skoppie gegee, met die agtsteman, Gideon van Wyk, wat afgerond het.
Wolhuter was sy span se beste speler, maar dit was soos een man teen ’n oormag. Boonop was dit of die spelers aan sy buitekant lood in hul voete gehad het.
Een aspek van Paul Roos se spel wat krediet verdien, is die verdediging waar hy veral in die eerste helfte die tuisspan van sy doellyn af gehou het.
Maar Paul Roos, wat die derby-wedstryd verlede jaar op ’n drafstap met 44-8 gewen het, se probleme het voorlangs begin waar hy soos verlede week teen Paarl Gimnasium balbesit in die lynstane afgestaan het.
Nie dat Boishaai se lynstane perfek gewerk het nie. Boonop het die tuisspan hom veral in die eerste helfte aan ’n wavrag oortredings by die losgemale skuldig gemaak.
Maar uiteindelik het Boishaai, wat tot almal se verbasing verkies het om die bal voorlangs te hou, genoeg gedoen om die kragmeting te beklink.
Toe die tuisspan wel teen die einde die bal die werk laat doen het, het die vleuel Angelo Osch deur Paul Roos se verdedigers genael en gesystap om die finale spyker in die Stellenbossers se doodskis te slaan.
Die oorwinning laat onwillekeurig die vraag ontstaan oor die gehalte van teenstand by Sanix se Wêreld-Jeugrugbytoernooi in Japan wat Paul Roos vroeër vandeesmaand op ’n drafstap gewen het.
Boishaai 29 (16): Drieë: Quan Horn, Gideon van Wyk, Angelo Osch. Doelskop: Kian Meadon. Strafdoele: Meadon (3), Jacques Rousseau.
Paul Roos 16 (9): Drie: Luke Burger. Doelskop: Kade Wolhuter. Strafdoele: Wolhuter (3).
Meer oor: Skolerugby | Boishaai | Paul Roos
Eldo’s klop Zwarries vierde keer in 'n ry